Vil blant annet fjerne belysning langs veiene og bygge dem smalere.

Regjeringens nye veiselskap «Nye Veier» lover motorvei til Hamar og forbi, flere år før det er planlagt.

Samtidig skal de spare milliarder, blant annet ved å bygge vei med dårligere standard.

Her kan du tipse Nettavisens journalist på mail, eller ring 02060. Vi kan legge til rette for kryptert kommunikasjon dersom ønskelig.

Smalere veier

- På en del områder bygger vi med for høy standard i Norge, sier sjefen for veiselskapet Ingrid Dahl Hovland til Aftenposten (krever abonnement).

Slik er planen for å spare veimilliarder:

Vil fjerne veibelysning.



Skal bygge smalere veier.



Redusere tykkelsen på asfaltlagene.

Veiselskapet skal investere mindre i drenering.



I tillegg skal det gå mindre penger til frostsikring på utvalgte strekninger.









Trygg Trafikk kritisk

Veisjefen lover at selskapet hun leder skal bygge motorveier raskere, mer effektivt og billigere enn Statens vegvesen, som også er Dahl Hovlands tidligere arbeidsgiver, skriver Aftenposten.

«Nye veier» tror de kan bygge åtte av veiprosjektene, som opprinnelig skulle av Statens vegvesen, 22 milliarder billigere.

Trygg Trafikk er skeptisk til de nye planene om billigere veier.

- I dag er forholdene ille på strekningen Kolomoen-Moelv. Motorvei kan nulle ut dødsulykken og kanskje fjerne ulykker med harde skader. Oppradering trengs så fort som mulig, sier seniorrådgiver Bård Morten Johansen i Trygg Trafikk til Aftenposten.